TPCH เข้าร่วมงาน Opp Day ตั้งเป้ารายได้ปีนี้โต 30-40%
TPCH นำเสนอข้อมูลบริษัทต่อนักลงทุน ในงานบริษัทจดทะเบียนพบผู้ลงทุน (Opportunity Day) โดยในปีนี้ตั้งเป้าหมายรายได้เติบโต 30-40% จากปี 2557 ที่ทำได้ 258.26 ล้านบาท 
25 มี.ค. 2558


คุณไชยณรงค์ จันทร์พลังศรี ประธานกรรมการบริหาร คุณเชิดศักดิ์ วัฒนวิจิตรกุล กรรมการผู้จัดการใหญ่ และคุณรุ่งศักดิ์ บุญชู รองกรรมการผู้จัดการ บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH นำเสนอข้อมูลบริษัทต่อนักลงทุน ในงานบริษัทจดทะเบียนพบผู้ลงทุน (Opportunity Day)
โดยในปีนี้ตั้งเป้าหมายรายได้เติบโต 30-40% จากปี 2557 ที่ทำได้ 258.26 ล้านบาท หลังทยอยรับรู้รายได้จากโครงการโรงไฟฟ้าชีวมวล ช้างแรก ไบโอเพาเวอร์ (CRB) กำลังการผลิตเสนอขายจำนวน 9.2 เมกะวัตต์ และในอนาคตจะรับรู้รายได้จากโรงไฟฟ้าใหม่ที่อยู่ระหว่างการก่อสร้างอีก 3 โครงการ เพิ่มเข้ามาอีกจำนวน 30 เมกะวัตต์